Viaţa de familie "Folosiţi-vă cu înţelepciune de viaţa familială şi veţi fi primii în Împărăţia cerurilor şi vă veţi bucura de toate bunurile" Sf Ioan Gură de Aur Pornind de la această frumoasă învăţătură, vom încerca, prin cuvintele marilor noştri duhovnici şi părinţi, să aflăm tainele şi secretele adevăratei vieţi de familie Ava Arsenie Papacioc - "Despre viaţa de familie şi diverse probleme ale lumii contemporane" "O căsnicie se poate întemeia pe o iubire adevărată şi pe o coordonată exclusiv creştină[ ] Trebuie să simţi că celălalt e pentru tine Există o forţă nevăzută în tine, cu care simţi că acesta este cel ce este Îl vezi cum se manifestă, îi vezi naivitatea celuilalt, cuminţenia, dorinţa de a se dărui, dar nu doar pentru plăceri; pentru că de multe ori, dorinţa acoperă scopurile Adică, domnule, nu mai ţin cont de nimic, ne iubim Ca până la urmă să-şi pună problema despărţirii[ ] Căsătoria în sine trebuie să se facă după cum spune proverbul: ori bine, ori deloc! - fiindcă este în slujba unui ideal, nu în slujba plăcerilor numaidecât Iubirea, căsătoria care urmează, dacă nu slujeşte unor idealuri mai înalte - chiar necăsătorit, dar mai ales căsătorit -, sigur că nu ajungi la nimic pozitiv: nu faci decât să pierzi un timp atât de scump Că se iubesc este un fel de a vorbi Ce rost are să mai vorbim că se iubesc, dacă nu cred în Dumnezeu? Nu există niciun fel de siguranţă, de percepere în viitor, de sens, de scop, dacă nu există Dumnezeu " "Femeia nu trebuie văzută ca o roabă Pentru că, deşi spunem în rugăciunile Tainei Cununiei că femeia trebuie să se supună bărbatului, acesta din urmă trebuie să fie atent, că i se spune, tot în aceeaşi rugăciune, că trebuie să o iubească Dacă nu o iubeşte, soţia nu o să-l asculte Bărbatul, dacă nu ascultă de acest cuvânt, se face răspunzător de îndărătnicia femeii Deci trebuie să o iubească cu orice chip " "Femeia nu se supune pentru că este miloagă, ci se supune ca să întregească armonia lucrurilor Ea este cea care face efortul cel mai mare pentru ca bărbatul să-i fie cap, din momentul în care îl iubeşte Între cei doi soţi nu există grad de rudenie Dacă bărbatul este capul, femeia este inima Trebuie să se supună unul faţă de altul; fiindcă sunt foarte dese situaţiile în care bărbatul o întreabă şi-şi ascultă femeia Ei trebuie să se iubească Dacă nu se iubesc, relaţia dintre soţi este numai o ordinară gâlceavă Dacă bărbatul este cap, femeia este inima! Şi inima este mai mult decât orice, este adâncul cel mai adânc al fiinţei omeneşti, este chiar locul unde Dumnezeu Şi-a făcut locaş Şi dacă ea este inima, e şi el inimă, fiindcă iubirea armonizează căsnicia Iubirea răspunde la toate întrebările: iubirea aduce prunci, care dau valoare nemaipomenită căsniciei - zâmbetul lor - şi creează unitate nezdruncinată familiei " "Răceala dintre cei doi soţi este consecinţa păcatelor[ ] Noi nu putem să-i învăţăm să iubească În iubire nu există nimic raţional Nu ştiu de ce îl iubesc pe acela! Iubirea nu are nici început, nici sfârşit, există deodată cu Dumnezeu Deci ca să depăşească această răceală, trebuie să ducă o viaţă creştinească " "Am cununat odată pe cineva şi, când am ajuns la rugăciunea unde preotul spune: iar femeia să asculte de bărbat!, toată lumea s-a uitat la mireasă şi mireasa a plecat capul Mie nu mi-a convenit acest moment Dar am tăcut până mi-a venit vremea la predică şi i-am spus: Am constatat că lumea n-a fost atentă la cuvintele de mai înainte care spuneau că bărbatul este dator să-şi iubească soţia Dragă mireasă, dacă nu te iubeşte, să nu-l asculţi, dragă mireasă! Să nu ne jucăm cu cuvintele! Fata nu e numai o jucărie de pat sau o jucărie de bucătărie Femeia, cu gingăşia ei, l'esprit de finesse e liberă şi nu o să asculte la infinit de un nepăsător Ca femeia bună nimic nu e mai bun, şi ca femeia rea nimic nu e mai rău! Deci trebuie cu orice chip să o faci bună Ajungi la atâta intimitate păstrată cu atâta pudoare în viaţă de a nu se descoperi În căsnicie totul e dăruit şi tu încerci să ai autoritate de bărbat turbat asupra ei Deci ea rămâne pe tron şi aşteaptă să-i descoperi valorile " "Dacă m-ar întreba cineva să-i spun ce este căsnicia, aş zice: armonie Nu e armonie ? Păi ce, femeia e făcută de Dumnezeu ca să te joci tu cu ea? Ea n-o să asculte la infinit de un beţiv şi de un curvar şi de un nepăsător faţă de copiii lui, înzestrată fiind cu gingăşie - spiritul de fineţe din femeie Ea este roabă sau femeie liberă? Toate aceste nepotriviri au distrus familiile Ca să fii armonios trebuie să renunţi la părerea ta, la gustul tău, să fii pe o poziţie de jertfă continuă De ce neapărat trebuie să-ţi faci dreptate, să ajungi la o satisfacţie drăcească?" "Pacea e mai mare decât dreptatea de patru ori[ ] Nu prea văd eu cum ai dreptate, dar tare te iubesc, ca să nu te contrazic! Vedeţi, iubirea leagă totul Acesta e simbolul verighetei " "Chiar dacă femeia face meserii grele, atâta vreme cât se află în uniune sufletească cu soţul ei, familia rămâne puternică şi rodnică şi în privinţa educaţiei copiilor Soţii se stimulează şi se sprijină reciproc, astfel încât familia să biruie dificultăţile vieţii Asta-i căsnicia Nu e vorba de plăcere " "Familia este locul în care înveţi primii paşi în viaţă, acolo te formezi ca om în cei şapte ani de-acasă Apoi, şcoala şi Biserica îţi desăvârşesc educaţia Este foarte important ca un copil să aibă ambii părinţi care să-l îndrume Tatăl îi asigură traiul, îl ocroteşte şi-l poate învăţa multe Mama îl hrăneşte, îl îngrijeşte când e bolnav, îi dă balsam pentru sufletul rănit, sădeşte în copil încrederea în viitor[ ] Ca metodă tot blândeţea rămâne cea mai bună, pentru că folosind asprimea, copilul te ascultă de frică şi prinde numai în piele învăţătura ta Dar dacă te porţi blând cu el: Copilul tatii, copilul mamei, uite aşa Cu alte cuvinte, copiii mei să mă asculte şi după moartea mea, pentru că le rămân: Uite, Doamne, ce spuneau mama şi tata! Dar dacă te-ai purtat aspru cu el, a miorlăit, l-a durut şi nu te ascultă Deci ca metodă, tot blândeţea Dar asta nu înseamnă să nu le împletim, ci să fie şi un pic de asprime, pentru că el doreşte să împlinească numai ce vrea el nu ceea ce trebuie Dar foarte important este să-i dai exemplu de viaţă Pentru că el ştie să vorbească, nu l-ai învăţat tu să vorbească, dar te-a auzit pe tine vorbind în casă şi a învăţat şi el Şi-ţi învaţă şi faptele tale Deci să fii exemplu, acesta este cel mai mare lucru!" "Are mare însemnătate şi faptul ca amândoi soţii să aibă acelaşi temperament Iar dacă se întâmplă ca unul să aibă un temperament mai domol şi celălalt mai vioi, atunci trebuie să se facă o jertfă din partea celui mai puternic pentru cel slab, care încet-încet va fi ajutat să-şi dobândească sănătatatea sufletească Şi astfel, sănătoşi amândoi, să meargă înainte "(Cuviosul Paisie Aghiritul - "Viaţa de familie") "Cea mai mare datorie pe care o aveţi voi cei căsătoriţi, asta este: să aveţi mare grijă cum vă creşteţi copiii Dacă în familie, cât ai copilul acasă în cei şapte ani, nu te-ai grijit să-l înveţi rugăciuni, să facă cruce, să ştie Tatăl nostru, Crezul, să-l duci la biserică, să ştie ce înseamnă post, să ştie ce înseamnă păcat, să se ferească de păcat, atunci cresc nişte bestii, nişte fiare Vai şi amar de lumea asta! Să nu credeţi dumneavoastră că-i glumă Copilul, dacă nu ştie ce-i păcatul, ce-i ruşinea, ce-i ascultarea de părinţi, devine o fiară " (Pr Arsenie Papacioc) "Mare este egalitatea şi nu este de prisos Să nu opriţi datoria (conjugală) unul altuia, fără numai din bună înţelegere (1 Cor 7,5) Dar ce vrea să spună el aici? Să nu se înfrâneze femeia, zice, dacă bărbatul nu voieşte, şi nici bărbatul, dacă nu voieşte femeia Şi pentru ce? Fiindcă din astfel de abstinenţă se nasc mari rele, căci şi preacurviile, şi curviile, şi chiar stricarea caselor (divorţurile) de aici se trag de multe ori Dacă având pe soţiile lor şi tot se ispitesc sau uneori chiar curvesc, apoi cu atât mai mult vor face aşa dacă sunt lipsiţi de această mângâiere Şi bine a zis: Să nu vă opriţi de la datoria conjugală, adică să nu vă lipsiţi de la iubirea şi devoţiunea conjugală Cu alte cuvinte, el numeşte lipsă acum ceea ce mai sus a numit-o dragoste, ca astfel să arate însemnătatea stăpânirii A se abţine soţul fără voia soţiei sau soţia fără voia soţului, aceasta este lipsă, aceasta înseamnă a se opri de la datoria conjugală, pe când dacă este cu voia celuilalt, nu se poate numi lipsă sau oprire de la datoria conjugală Deci trebuie a prefera buna-înţelegere înaintea tuturor, fiindcă este mai însemnată decât toate " (Sfântul Ioan Gură de Aur - "Tâlcuiri la epistola întâi către Corinteni") Bărbatului nu i s-a dat stăpânirea ca o răsplată, ci ca o responsabilitate "În ceea ce priveşte egalitatea, Sfântul Ioan Gură de Aur spune că bărbatul este şi stăpân, dar şi egal cu soţia sa Stăpân pentru că Dumnezeu l-a făcut stăpân peste familie, dar bărbatului nu i s-a dat stăpânirea ca o răsplată, ci ca o responsabilitate Bărbatul trebuie să jertfească pentru soţie, să fie capabil să-şi dea viaţa pentru ea, din dragoste pentru ea "(Pr Constantin Mihoc - ultimul interviu pe această temă pe care l-a acordat în cadrul emisiunii "Convorbirile Trinitas", a Televiziunii TRINITAS TV) Căsătoria presupune multă jertfă "Căsătoria presupune şi multă jertfă, multă mucenicie, a soţilor unul către altul, a soţilor împreună către copiii lor " (Pr Constantin Mihoc - ultimul interviu pe această temă pe care l-a acordat în cadrul emisiunii "Convorbirile Trinitas", a Televiziunii TRINITAS TV) 